Curiusitads…, records…

Il pli curt num da famiglia dal mund datti a Burma. Là viva ina famiglia cun il num “H”.
Il pli lung num da famiglia dal mund n’è betg enconuschent. Il pli lung da l’Europa è registrà en la citad da Zagreb. Là datti in um che sa numna: Stanislav Papandovalorokomdurnikolapulovski.
Il pli giuven basat dal mund viva en Bulgaria. Gia cun 53 onns è el vegnì basat. 
Il pli vegl bab dal mund era a ses temp il pur talian Giacomo Roletto. L’onn 1953 è el daventà per la 22avla giada bab – e quai en la vegliadetgna da 84 onns.
La pli gronda dunna dal mund era a ses temp la chinaisa Zeng Jinlian. Ella aveva ina grondezza da 2,47 meters ed è morta l’onn 1982 en la vegliadetgna da 17 onns.
La pli chara guerra dal mund ed era quella nua ch’igl è vegnì spons il pli bler sang è la secunda guerra mundiala. Be il material ha custà dapli ch’il material da tut las guerras avant ensemen. Ils custs totals per tut ils stadis participads èn vegnids stimads a 1 300 000 000 000.
Il pli char latg dal mund è quel da las mieurs. El vegn duvrà per perscrutaziuns scientificas e custa pli che 50 000 francs il liter.
L’emprim gieu da ballape dal mund ha gì lieu avant pli che 2800 onns en China.
Il pli grond scheni da linguatgs dal mund è stà Emil Krebs. El aveva bunas enconuschientschas da 100 linguatgs. Sco 101avel avess Emil Krebs per franc emprendì rumantsch grischun.